Sybout Jacob Nijdam

Sybout Jacob Nijdam (Frjentsjer, 3 septimber 1905 - 15 oktober 2005) wie in keatspionier en ûnderwiisman. 

Lanlik hie Nijdam bekendheid troch syn fernijende ideeën op ûnderwiisgebiet Uit het leven van 
een Schoolmeester (291 siden)-1999 Yn Fryslân is Nijdam foaral bekend wurden troch syn ynset en leafde foar it keatsen. Nijdam hat yn 1930 yn de striid fan de PC mei it Keatsbûn om it behâld fan de PC in belangrike rol spilePC-jubileumboek 2003, side 98. Nijdam wie troud mei Afke Riemke Hilarides (1908-1997), dochter fan PC-kening (1887, 1888 en 1889) en PC-skiedsrjochter Lammert Skeltes (1868-1934). 

Nijdam waard yn 1933 ûnderwizer te Wervershoof. Hy hie ek niget oan de keatserij dêr en troch syn tadwaan keatsten op 22 july 1934 twa (sterke) Frjentsjerter en twa Wervershoofster partoeren op de Fryske en ‘Hollânske’ manier tsjininoar yn Wervershoof. It wie ien fan de earste earste kearen dat Fryske keatsers nei West-Fryslân gongen te keatsen. Al yn 1888 hiene twa Andykster partoeren oan de PC meidien. Egidius C. van de Swaluw. ‘Tot nut ende vermaeck’. Yn: Werkgroep “Oud Wervershoof ”. De Skriemer. Jierboek no. 3 (1999), siden 51-59 Pieter Breuker:  ‘West-Fries kaatsen mag niet verloren gaan”. Yn: Pieter Breuker. Oan de hang; in samling skôgingen, artikels en lêzingen oer keatsen, keatshistoarje, keunst en kultuer. Dronryp, 1998, siden 83-86.Nijdam is yn keatsrûnten ek bekend wurden fanwegen syn keatsgedichten, dy’t er en as jongeman (yn ûnder mear de Franeker Courant) en as âlde baas (yn Wis-In) publisearre hat, mar hy dichte, faak op boartlike toan, syn libben lang oer folle mear: it famyljelibben, freonen, kunde en kollega’s, it wurk, de Fryske taal, it libben en de minsken yn serviceflat De Rekere, dêr’t er de lêste fyftjin jier fan syn libben wenne hat.

Yn 2004 hawwe Nijdam syn bern foar ‘familie en goede vrienden’ yn eigen behear in kar út it wurk fan har heit útjûn, ûnder de titel: Uit het Leven van een Gelegenheidsdichter; gedichten en liederen van Sybout Nijdam.

Kategory:Frysk keatser
Kategory:Frysk ûnderwizer
Kategory:Frysk pedagooch
Kategory:Frysk dichter
Kategory:Skriuwer yn it Frysk
Kategory:Nederlânsk keatser
Kategory:Nederlânsk ûnderwizer
Kategory:Nederlânsk pedagooch
Kategory:Nederlânsk dichter
Kategory:Persoan berne yn Frjentsjer
Kategory:Persoan berne yn 1905
Kategory:Persoan stoarn yn 2005